ลุ้น SET บวกต่อ! รับดาวโจนส์-เอเชียพุ่งแรง จับตาคลายล็อคดาวน์เฟส 3
ลุ้น SET บวกต่อ! รับดาวโจนส์-เอเชียพุ่งแรง จับตาคลายล็อคดาวน์เฟส 3
ลุ้น SET บวกต่อ! รับดาวโจนส์-เอเชียพุ่งแรง จับตาคลายล็อคดาวน์เฟส 3
28 พ.ค. 2563

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้มีโอกาสที่จะปรับตัวขึ้นไปได้เช่นเดียวกับตลาดหุ้นในภูมิภาคเอเชียที่เช้านี้ต่างเคลื่อนไหวในแดนบวก โดยเฉพาะตลาดหุ้นออสเตรเลีย และตลาดหุ้นญี่ปุ่นที่ปรับตัวขึ้นได้ดีกว่าตลาดอื่น หลังจากที่จะมีการทยอยเปิดกิจกรรมทางเศรษฐกิจก็ทำให้มีความคาดหวังว่าเศรษฐกิจจะฟื้นตัวขึ้นได้
ส่วนบ้านเราก็น่าจะได้เห็นแรงเก็งกำไรหุ้นในกลุ่มธนาคารที่ยัง underperform อยู่ จากที่ปรับตัวลงมา 35% นับจากต้นปี ทำให้มีแนวโน้มที่จะกลับมาเล่นเก็งกำไรกัน รวมถึงหุ้นกลุ่มสายการบินที่เริ่มเห็นแรงเก็งกำไรเข้ามา
อย่างไรก็ดี ยังต้องติดตามการคลายล็อกดาวน์ เฟส 3 ซึ่งในรอบนี้อาจจะทำให้ธุรกิจโรงภาพยนตร์, สปา น่าจะกลับมาเปิดให้บริการได้ ซึ่งก็เริ่มเห็นการฟื้นตัวล่วงหน้าแล้ว ส่วนสงครามการค้าระหว่างสหรัฐฯ และจีน ยังคงเป็นปัจจัยรบกวน และฝั่งยุโรปที่มีแผนจะกระตุ้นเศรษฐกิจ คงจะต้องรอให้ทางการอนุมัติก่อน ซึ่งจะเป็นปัจจัยบวกในระยะถัดไป
พร้อมให้แนวรับ 1,338-1,340 จุด ส่วนแนวต้าน 1,360 จุด